Kamu bisa jelasin ke aku soal Kapal pengangkut pesawat Jepun Shinano dalam bahasa melayu?

adalah sebuah kapal pengangkut pesawat yang dibina oleh Tentera Laut Imperial Jepun (IJN) semasa Perang Dunia II, merupakan kapal induk terbesar yang pernah dibina pada waktu itu. Mula dibina pada Mei 1940 sebagai  yang ketiga, badan kapal separa lengkap Shinano telah diarah untuk ditukar kepada pengangkut pesawat susulan dari kehilangan besar empat daripada enam kapal induk armada asal Jepun dalam Pertempuran Midway pada pertengahan tahun 1942. Pembinaannya yang hampir selesai menghalang penukarannya menjadi pengangkut armada, jadi IJN memutuskan untuk menukarnya kepada pengangkut yang menyokong pengangkut lain.

Penukarannya masih belum siap pada November 1944 apabila ia diarah berlayar dari Yokosuka Naval Arsenal ke Pangkalan Laut Kure untuk melengkapkan pemasangan semula dan memindahkan muatan 50 buah bom terbang Yokosuka MXY-7 Ohka berenjin roket kamikaze. Ia ditenggelamkan semasa dalam perjalanan, 10 hari selepas pentauliahan, pada 29 November 1944, oleh empat torpedo dari kapal selam Tentera Laut A.S. . Lebih seribu kelasi dan orang awam diselamatkan dan 1,435 orang hilang, termasuk nakhodanya. Ia kekal sebagai kapal perang terbesar yang pernah ditenggelamkan oleh kapal selam.